《金鱼》
明代·朱之蕃

谁染银鳞琥珀浓，光摇鬐鬣映芙蓉。清池跃处桃生浪，绿藻分芙金在镕。

丙穴灵源随地涌，离宫正色自天钟。群鱼漫尔同游泳，□见飞空化赤龙。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。